text: Flere ulykker spærrede motorvej - pas på glatte veje
  31 januar 2016 kl. 16.29
  Fire ulykker har søndag i perioder spærret motorvejen mellem Christiansfeld og Haderslev N. Politiet opfordrer trafikanter til at passe på glatte veje.
  Klokken 18.30 var der en ulykke på E45 Sønderjyske motorvej ved Haderslev N. En person var fastklemt i sin bil, der var væltet om på taget. Ifølge politiet slap den fastklemte uden alvorlig skader. Motorvejen var spærret i nordgående retning, men er nu åben igen.
  Local Eyes var på stedet, som du kan se i videoen nedenfor. Se mere video på localeyes.dk.
  Flere gange i løbet af dagen har der været lange køer på E45 Sønderjyske Motorvej. Tidligere på dagen var det på grund af tre ulykker, som resulterede i fire tilskadekomne.
  Ved Christiansfeld var motorvejen spærret i begge spor i sydgående retning, ligesom der ved Haderslev N har været spærret i nordgående retning. Omkring kl. 17 var oprydningen færdig, og der blev åbnet for kørsel i begge retninger.
  - Det er lumsk derude, og bilister skal køre meget forsigtigt. Det er glat på grund af haglbyger og kold vejbane, oplyser vagtchef ved Syd- og Sønderjyllands Politi, Claus Skovgaard, til TV SYD.
  Tidligere på dagen har der også været et glatføreuheld på Herningvej nord for Ølgod.
  
  Ifm. uheldet på E45 v/Haderslev Nord bliver nordgående spor lukket. Trafikken ledes op ad  afkørselsrampen. #politidk
  
  Færdselsuheld på E45 nordgående v/Haderslev Nord. 1 person fastklemt. Ambulance er fremme - vis hensyn. #politidk
  
  E45 er nu genåbnet i begge spor efter oprydning fra flere færdselsuheld. #politidk
  
  Opdatering på Sønderjyske Motorvej E45:  der er nu åbnet 1 vognbane i begge retninger. Vis hensyn ved uheldsstederne. #politidk
  
  Sønderjyske Motorvej E45 er spærret mellem Christiansfeld og Haderslev N  i begge retninger p.g.a. uheld. Tidshorisont ukendt. #politidk
  
  Sønderjyske Motorvej E 45. Ved Haderslev har vi flere uheld - angiveligt pga glat føre. Pas på derude. Vi er på vej. #politidk
  
  